钦定古今图书集成/明伦汇编/皇极典/第224卷 > 《八月十七日万寿圣节赐白金文币及镂金万寿福禄篆字银书黄朱灵符等物岁以为常》
## 钦定古今图书集成/明伦汇编/皇极典/第224卷 > 《八月十七日万寿圣节赐白金文币及镂金万寿福禄篆字银书黄朱灵符等物岁以为常》

于慎行

华渚祥开禁籞天，恩光每觉近臣偏。函加白璧来天
上，锦散红云出日边。裁就灵符华舜旦，镌成宝画记
尧年。衔恩效祝惭无补，金鉴先时献御筵。